217.100 - Ordinaziun davart il register funsil en il chantun Grischun (OCRF)    217.100   Ordinaziun davart il register funsil en il chantun Grischun  (OCRF)  dals 20-10-2014 (versiun dals 01-01-2022)  sa basond sin l'art. 45 da la constituziun chantunala1)  relaschada da la regenza ils 20 d'october 2014  1. Disposiziuns generalas  Art.  1 Cumpetenza 1 Il post da surveglianza è il departament d'economia publica e fatgs socials. 2 Il post spezialisà è l'inspecturat dal register funsil e register da commerzi.  Art.  2 Reuniun da pliras vischnancas ad in circul da register funsil 1 La dumonda da reunir pliras vischnancas ad in circul da register funsil sto vegnir   inoltrada al post spezialisà. 2 Il  post  spezialisà  coordinescha  il  conclus  correspundent  cun  l'approvaziun  dals  statuts tenor la lescha da vischnancas2).  Art.  3 Communicaziun da l'elecziun 1 Il circul da register funsil communitgescha al post da surveglianza l'elecziun da las   administraturas e dals administraturs dal register funsil sco er da las substituziuns.  Art.  4 Excepziuns concernent l'attest da qualificaziun 1 Excepziuns concernent l'elecziun da persunas senza attest da qualificaziun vegnan  concedidas mo, sch'igl è garantì ch'il register funsil vegnia manà confurm a l'urden  cun notariat.  Las excepziuns vegnan da princip concedidas sut  la  cundiziun che   l'attest da qualificaziun vegnia fatg entaifer in termin adequat.  1) DG 110.100 2) DG 175.050  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/175.050/rm   217.100    2 Il circul da register funsil sto inoltrar al post spezialisà la dumonda per in'excepziun  avant l'elecziun da la persuna.  Art.  5 Renconuschientscha d'attests equivalents 1 Sco equivalents a l'attest da qualificaziun chantunal vegnan renconuschids diploms  da master en dretg cun pratica en ils secturs giuridics correspundents sco er attests  che autoriseschan da manar il register funsil d'auters chantuns. 2 Las dumondas da laschar renconuscher attests equivalents ston vegnir inoltradas a  temp al post spezialisà.  Art.  6 Curs 1 Ils circuls da register funsil ston trametter sin lur custs las administraturas ed ils   administraturs dal register funsil sco er las substituziuns a curs d'instrucziun dal post   spezialisà.  2. Gestiun dal register funsil  Art.  7 Lingua da l'annunzia al register funsil 1 Las annunzias al register funsil pon vegnir inoltradas en ina lingua uffiziala dal   circul da register funsil. 2 Sche certificats da titels giuridics u agiuntas vegnan inoltrads en in'autra lingua, po  l'uffizi dal register funsil pretender ina translaziun a quint da la partida ch'inoltrescha  l'annunzia.  Art.  8 Titels da pegn annullads 1 Sche la persuna autorisada na pretenda betg ch'il titel da pegn vegnia consegnà   suenter l'annullaziun, vegn quel tegnì en salv tar il mussament da l'extincziun dal   dretg da pegn. 2 Suenter ina scadenza da 10 onns dapi l'annullaziun pon vegnir destruids ils titels da  pegn annullads.  Art.  9 Restricziuns da la proprietad da dretg public 1 Il post spezialisà fa ina glista da las categorias da menziuns dal dretg chantunal e  communal tenor l'artitgel 962 dal cudesch civil svizzer (CCS)1) e communitgescha  questa glista a la confederaziun.  1) CS 210  2    http://db.clex.ch/link/Bund/210/rm    217.100   Art.  10 Assicuranza 1 Il chantun assicurescha sasez sco er las emploiadas ed ils emploiads dals circuls da  register  funsil  cunter  pretensiuns  d'indemnisaziun  che  resultan  d'ina  gestiun  manglusa  dal  register  funsil.  Ils  custs  d'assicuranza  vegnan  adossads  proporziunalmain als circuls da register funsil.  3. Register funsil informatisà  Art.  10a * Access public electronic 1 L'access  public  electronic  a  las  datas  dal  register  principal  che  pon  vegnir   consultadas senza stuair cumprovar in interess è pussaivel mo sur il center chantunal  da geodatas. 2 La protecziun cunter consultaziuns da seria vegn garantida en general cun agid  d'ina dumonda da segirezza sco er cun limitar il dumber da consultaziuns che sa  refereschan a bains immobigliars a diesch per di. 3 Sche  las  datas  vegnan  consultadas  suenter  in'autentificaziun,  è  il  dumber  da  consultaziuns che sa refereschan a bains immobigliars limità a 50 per di.  Art.  11 Correspundenza electronica 1 Il  post  spezialisà  coordinescha  l'introducziun  da  la  correspundenza  electronica  resguardond ils interess dals circuls da register funsil. 2 En  cas  d'inoltraziuns  electronicas  ston  tut  ils  mussaments  ch'èn  necessaris  per  exequir la fatschenta vegnir transmess per mauns da l'uffizi dal register funsil sin via  electronica, cun excepziun da las brevs ipotecaras sin palpiri.  4. Introducziun dal register funsil federal  Art.  12 Appel 1 L'uffizi  dal  register  funsil  fa  duas giadas ina suenter  l'autra  in  appel  public  en   l'organ da publicaziun da la vischnanca e dal chantun. 2 En la publicaziun ston tut las persunas che a) fan valair dretgs che n'èn betg anc inscrits en las instituziuns chantunalas dal   register funsil u b) pretendan da midar u d'extinguer inscripziuns ch'èn incorrectas u che han pers    lur impurtanza vegnir supplitgadas d'annunziar quai en scrit a l'uffizi dal register funsil. 3 Il termin d'annunzia importa almain 2 mais dapi l'emprima publicaziun.   3     217.100    Art.  13 Annunzias 1 L'uffizi dal register funsil sto munir las annunzias cun ina remartga d'entrada e  rimnar quellas en successiun cronologica.  Art.  14 Rectificaziun 1. procedura  1 Ensemen cun las persunas ch'èn participadas a la relaziun giuridica liquidescha   l'uffizi dal register funsil las annunzias entradas. 2 Sche  inscripziuns  existentas  ston  vegnir  renovadas,  midadas  u  cumplettadas,  supplitgescha l'uffizi dal register funsil las persunas ch'èn participadas a la relaziun  giuridica da rectifitgar quellas.  Art.  15 2. transferiment 1 Relaziuns  giuridicas  inscrittas  che  na  ston  betg  vegnir  midadas,  ston  vegnir  transferidas cun la data da registraziun oriunda. 2 Registraziuns existentas che na pon betg vegnir rectifitgadas tras ina cunvegna ston  vegnir laschadas sco ch'ellas èn e vegnir transferidas en il register funsil federal,  sch'il cuntegn giuridic, il bain immobigliar engrevgià e la persuna autorisada u il  bain immobigliar autorisà èn clers sin basa dal certificat dal titel giuridic.  Art.  16 3. cas dispitaivels 1 Sch'i na dat betg ina cunvegna tranter las persunas ch'èn participadas a la relaziun  giuridica, ordinescha l'uffizi dal register funsil la convocaziun da la cumissiun da  reconciliaziun. 2 La cumissiun da reconciliaziun consista da trais commembras e commembers e da  duas  substituziuns.  L'administratura  u  l'administratur  dal  register  funsil  fa  part  d'uffizi da la cumissiun. Las ulteriuras commembras ed ils ulteriurs commembers   vegnan elegids da la vischnanca. 3 La cumissiun da reconciliaziun sto prender tut las mesiras e far tut ils scleriments   ch'èn necessaris e cunvegnents per constatar las relaziuns effectivas e giuridicas. 4 Ella  po citar  las  persunas participadas e  protocollescha las  interrogaziuns e  las   tractativas. 5 La salarisaziun da la cumissiun da reconciliaziun è chaussa da la vischnanca.  Art.  17 4. attribuziun da la rolla d'accusadra u d'accusader 1 Il post da surveglianza attribuescha la rolla d'accusadra u d'accusader sin basa d'ina  examinaziun summarica. 2 Per regla vegn la rolla d'accusadra u d'accusader attribuida: a) a la persuna appellanta che fa valair in dretg betg exequì en il register funsil u   che propona da midar ina inscripziun;  4       217.100   b) quella persuna che contesta cumplainamain u parzialmain in dretg ch'è inscrit  en il register funsil.  3 Cun  l'attribuziun  da  la  rolla  d'accusadra  u  d'accusader  fixescha  il  post  da  surveglianza  in  termin  adequat  per  render  pendenta  la  chaussa  tar  la  dretgira  cumpetenta. 4 Sch'il termin scada senza che la chaussa saja vegnida rendida pendenta, vegn il cas  tractà confurm a l'attribuziun da la rolla d'accusadra u d'accusader. 5 Cun fixar il termin stoi vegnir rendì attent a la pussaivladad da garanzia tras ina  registraziun provisorica tenor l'artitgel 961 CCS1), per il cas ch'i vegn purtà plant.  Art.  18 Publicaziun da la terminaziun 1 L'uffizi dal register funsil publitgescha duas giadas ina suenter l'autra en il fegl   uffizial dal chantun Grischun che l'indriz dal register funsil saja terminà. 2 En la publicaziun stoi vegnir fatg attent: a) ch'il register funsil rectifitgà saja exponì publicamain durant 2 mais; e b) ch'i  po vegnir  fatg protesta  tar  l'uffizi  dal  register  funsil  entaifer  il  termin   d'exposiziun. 3 La publicaziun po vegnir  fatga er,  sche singuls  cas  ston anc vegnir  giuditgads   davant dretgira.  Art.  19 Protesta 1 Per protestas vala la procedura dals artitgels 14 fin 17 confurm al senn. 2 L'uffizi  dal  register  funsil  refusa  d'entrar  en  pretensiuns  ch'èn  gia  vegnidas  tractadas en la procedura da rectificaziun e relascha ina disposiziun contestabla.  5. Registers da dretgs parzials  Art.  20 Indriz e gestiun 1 Davart ils dretgs parzials da las commembras e dals commembers d'associaziuns   dal dretg chantunal cun proprietad funsila en il chantun ston vegnir endrizzads ed  actualisads registers spezials da dretgs parzials. 2 Il register dals dretgs parzials consista dal fegl da l'associaziun e dals fegls dals   dretgs parzials da las commembras e dals commembers. 3 Per  endrizzar  e  per  manar  ils  registers  da  dretgs  parzials  èn  applitgablas  analogamain las prescripziuns davart l'indriz e la gestiun dal register funsil federal.  1) CS 210   5   http://db.clex.ch/link/Bund/210/rm   217.100    6. Attest da qualificaziun  Art.  21 Examen 1 L'attest  da  qualificaziun  acquistan  las  administraturas  ed  ils  administraturs  dal   register funsil sco er lur substituziuns cun far e cun reussir en in examen. 2 L'examen  duai  cumprovar  che  la  candidata  u  il  candidat  possedia  las  enconuschientschas  e  las  abilitads  ch'èn  necessarias  per  pratitgar  la  professiun  d'administratura u d'administratur dal register funsil. 3 L'organisaziun da l'examen vegn surdada ad ina cumissiun d'examen.  Art.  22 Cumissiun d'examen 1 Il  post da surveglianza elegia  la  presidenta u il  president,  duas commembras e  commembers e trais persunas sco substituziuns. 2 Supplementarmain po il post da surveglianza eleger ina secretaria u in secretari per  la cumissiun d'examen. 3 Las  commembras  ed  ils  commembers  da  la  cumissiun  d'examen  vegnan  indemnisads tenor il  temp impundì sin basa da l'ordinaziun davart  las taxas dals   uffizis dal register funsil1).  Art.  23 Premissas d'admissiun 1 Admessas a l'examen vegnan mo persunas ch'èn ablas d'agir,  che han ina buna  reputaziun e che han terminà in emprendissadi tar il register funsil ed han lavurà là   almain 3 onns u che han lavurà almain 5 onns sco referendaria u referendari tar il   register funsil. 2 La cumissiun d'examen decida davart l'admissiun.  Art.  24 Curs preparatoric 1 Il post spezialisà organisescha in curs preparatoric, sche almain trais candidatas u  candidats s'annunzian per tal. 2 Per il curs preparatoric incassescha il post spezialisà ina contribuziun als custs da  maximalmain 3000 francs per candidata u candidat.  Art.  25 Realisaziun ed annunzia 1 L'examen ha per regla lieu mintga 3 onns. Davart excepziuns decida la cumissiun  d'examen. 2 L'annunzia  a  l'examen  sto  vegnir  inoltrada  cun  ils  attests  necessaris  tenor  l'artitgel 23 a la presidenta u al president da la cumissiun d'examen.  1) DG 217.200  6    https://www.gr-lex.gr.ch/data/217.200/rm    217.100   3 La  taxa  d'examen  importa  500  francs.  Sche  la  candidata  u  il  candidat  retira  l'annunzia avant l'examen a bucca u sch'ella u el na vegn betg admess a l'examen a  bucca, vegn restituida la mesadad da la taxa.  Art.  26 Materia d'examen 1 L'examen cumpiglia ils suandants secturs: a) noziuns giuridicas generalas; b) dretg da persunas, da famiglia e d'ierta sco er dretgs reals inclusiv dretg dal   register funsil e dretg da notariat; c) disposiziuns  generalas  dal  dretg  d'obligaziuns2),  singulas  relaziuns   contractualas, dretg da societads, dretg dal register da commerzi, dretg fiscal e  dretg  da  scussiun  e  da  concurs,  uschenavant  che  quai  è  impurtant  per  la   gestiun e per il notariat dal register funsil;  d) relaschs federals, chantunals e communals concernent la gestiun ed il notariat   dal register funsil.  Art.  27 Andament dals examens 1 L'examen en scrit dura tut en tut almain 8 uras e cumpiglia l'elavuraziun da plirs  cas pratics. 2 La  cumissiun  d'examen  regla  l'andament  e  designescha  ils  meds  auxiliars  admissibels. 3 Meds auxiliars electronics vegnan mess a disposiziun. Tgi che dovra tals en moda  abusiva, vegn exclus immediatamain da l'examen. 4 L'examen a bucca dura maximalmain 2 uras. Las commembras ed ils commembers  da  la  cumissiun  d'examen prendan  giu  l'examen tenor  ina  repartiziun  dals  roms  ch'ellas ed els fixeschan sezs.  Art.  28 Valitaziun 1 L'examen en scrit  ed a bucca vegn valità  da la  cumissiun d'examen cun notas   tranter 1 e 6, che vegnan precisadas cun ina posiziun decimala suenter la comma. 2 Reussir l'examen reussescha, tgi che cuntanscha mintgamai almain la nota 3,5 en  l'examen en scrit ed a bucca sco er ina nota totala d'almain 4,0 en la media da las   duas notas. 3 La nota totala determinescha ils suandants predicats: a) 5,5 fin 6: reussì cun fitg bun success; b) 5,0 fin sut 5,5: reussì cun bun success; c) 4,5 fin sut 5,0: reussì cun success; d) 4,0 fin sut 4,5: reussì; e) sut 4,0: betg reussì.  2) CS 220   7   http://db.clex.ch/link/Bund/220/rm   217.100    4 La  cumissiun  d'examen  communitgescha  ils  resultats  da  l'examen  al  post  spezialisà. Quel propona ils attests da qualificaziun. 5 Sch'ina candidata u in candidat na reussescha trais giadas betg l'examen, na vegn  ella u el betg pli admess ad in ulteriur examen.  Art.  29 Giurisdicziun 1 Cunter decisiuns da la cumissiun d'examen poi vegnir fatg recurs tar la dretgira  administrativa entaifer 30 dis.  7. Disposiziuns finalas  Art.  30 Aboliziun dal dretg vertent 1 L'ordinaziun  davart  l'attest  da  qualificaziun  da  las  administraturas  e  dals  administraturs dal register funsil dals 3 da settember 19901) vegn abolida. 2 L'ordinaziun  per  endrizzar  e  per  manar  registers  davart  ils  dretgs  parzials  da  corporaziuns dals 20 da matg 19972) vegn abolida.  Art.  31 Entrada en vigur 1 Questa ordinaziun entra en vigur il 1. da schaner 2015.  1) CUL 1990, 2367 2) CUL 1997, 3876  8       217.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 20-10-2014 01-01-2015 relasch emprima versiun - 30-11-2021 01-01-2022 Art. 10a integraziun 2021-043   9     217.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 20-10-2014 01-01-2015 emprima versiun - Art. 10a 30-11-2021 01-01-2022 integraziun 2021-043  10     	1. Disposiziuns generalas 	Art. 1 Cumpetenza 	Art. 2 Reuniun da pliras vischnancas ad in circul da register funsil 	Art. 3 Communicaziun da l'elecziun 	Art. 4 Excepziuns concernent l'attest da qualificaziun 	Art. 5 Renconuschientscha d'attests equivalents 	Art. 6 Curs  	2. Gestiun dal register funsil 	Art. 7 Lingua da l'annunzia al register funsil 	Art. 8 Titels da pegn annullads 	Art. 9 Restricziuns da la proprietad da dretg public 	Art. 10 Assicuranza  	3. Register funsil informatisà 	Art. 10a * Access public electronic 	Art. 11 Correspundenza electronica  	4. Introducziun dal register funsil federal 	Art. 12 Appel 	Art. 13 Annunzias 	Art. 14 Rectificaziun 1. procedura 	Art. 15 2. transferiment 	Art. 16 3. cas dispitaivels 	Art. 17 4. attribuziun da la rolla d'accusadra u d'accusader 	Art. 18 Publicaziun da la terminaziun 	Art. 19 Protesta  	5. Registers da dretgs parzials 	Art. 20 Indriz e gestiun  	6. Attest da qualificaziun 	Art. 21 Examen 	Art. 22 Cumissiun d'examen 	Art. 23 Premissas d'admissiun 	Art. 24 Curs preparatoric 	Art. 25 Realisaziun ed annunzia 	Art. 26 Materia d'examen 	Art. 27 Andament dals examens 	Art. 28 Valitaziun 	Art. 29 Giurisdicziun  	7. Disposiziuns finalas 	Art. 30 Aboliziun dal dretg vertent 	Art. 31 Entrada en vigur   		2021-12-16T14:02:49+0100 	"7001 Chur" 	"Gesetzessammlung Kanton Graubünden"